S-290/2017

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 28. apríl sl. áhendur " B-kk-þgf K-kk-þgf, óstaðsettur í hús, fyrir eftirtalin brot framin í Reykjavík á árinu 2017, nema annað sé tekið fram:

1. Fíkniefnalagabrot, með því að hafa mánudaginn 16. janúar í bifreiðinni JY-G43, sem var á bifreiðastæði við Kóngsbakka, haft í vörslum sínum 4,93 g af amfetamíni sem lögregla fann við leit og lagði hald á. Mál nr. 007-2017-2639.

Telst þetta varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Tilraun til þjófnaðar, með því að hafa laugardaginn 21. janúar, brotist inn í íbúð að Vesturbergi 25, með því að slíta í sundur stormjárn á opnanlegum glugga, og safnað þar saman í bakpoka fartölvu, að áætluðu verðmæti kr. 200.000, og skartgripaskríni með skartgripum að áætluðu verðmæti kr. 20.000 en ákærði var handtekinn á leið út úr íbúðinni. Mál nr. 007-2017-3376.

Telst þetta varða við 1. mgr. 244. gr., sbr. 20. gr., almennra hegningarlaga, nr. 19/1940.

3. Húsbrot með því hafa fimmtudaginn 26. janúar, sparkað upp útidyrahurð í anddyri Írabakka 26 og þannig í heimildaleysi og óleyfi, brotist inn, með þeim afleiðingum að hurðin og dyrakarmurinn skemmdust.

Mál nr. 007-2017-4155.

Telst þetta varða við 231. gr. almennra hegningarlaga, nr. 19/1940.

4. Þjófnað, með því að hafa, föstudaginn 27. janúar, farið heimildarlaust inn í starfsmannaaðstöðu á hótelinu Downtown Reykjavík Apartments, Rauðarárstíg 31, og stolið þaðan rafsígarettu, verkfærasetti og hjólapumpu fyrir reiðhjól, að óþekktu verðmæti. Mál nr. 007-2017-4276.

Telst þetta varða við 1. mgr. 244. gr. almennra hegningarlaga, nr. 19/1940.

5. Hylmingu, með því að hafa föstudaginn 27. janúar, haft í vörslum sínum Microsoft Surface spjaldtölvu að verðmæti kr. 170.000, Sony AS 5000 myndavél að verðmæti kr. 80.000, Apple fartölvu, þremur GoPro myndavélum, Bose heyrnartólum, tveimur snyrtitöskum, myndavélatösku og Jansport bakpoka, að óþekktu verðmæti, sem stolið var úr íbúð 101 að Rauðarárstíg 41, þrátt fyrir að ákærða hafi verið ljóst að um þýfi væri að ræða og þannig haldið mununum ólöglega fyrir eigandanum en munirnir fundust í fórum ákærða þegar hann var handtekinn sama dag. Mál nr. 007-2017-4325.

Telst þetta varða við 254. gr. almennra hegningarlaga, nr. 19/1940.

6. Tilraun til ráns með því hafa fimmtudaginn 16. febrúar, á bifreiðastæði við Bifreiðastöð Íslands, Vatnsmýrarvegi, heimildarlaust tekið tösku W-x-x A-x-x B-x-x, og síðan farið inn í Bifreiðastöðina, og er W-x-x hugðist fá töskuna til baka krafist gjalds af W-x-x fyrir að skila töskunni, og ráðist með ofbeldi að W-x-x, ýtt honum frá hraðbanka hvar hann var að taka út fjármuni, og gert tilraun til þess að taka með ofbeldi kr. 5.000 sem voru að koma úr hraðbankanum. Mál nr. 007-2017-7721.

Telst þetta varða við 252. gr., sbr. 20. gr., almennra hegningarlaga, nr. 19/1940.

7. Húsbrot, með því að hafa í félagi við annan mann, mánudaginn 20. febrúar, brotið rúðu í svalahurð að íbúð 101, Maríubakka 18, farið heimildalaust inn í mannlausa íbúðina og valdið skemmdum með því að maka blóði á veggi hennar. Mál nr. 007-2017-8260.

Telst þetta varða við 231. gr. almennra hegningarlaga, nr. 19/1940.

8. Þjófnað, með því að hafa, sunnudaginn 26. mars, spennt upp glugga að íbúð í Grettisgötu 52, og stolið þaðan Apple fartölvu, Samsung spjaldtölvu, GoPro-tösku, tvennum heyrnartólum, dagbók, lyfjum og hníf en munirnir fundust í fórum ákærða þegar hann var handtekinn sama dag og valdið skemmdum á fartölvunni og spjaldtölvunni. Mál nr. 007-2017-14902.

Telst þetta varða við 1. mgr. 244. gr. almennra hegningarlaga, nr. 19/1940.

9. Þjófnað, með því að hafa, þriðjudaginn 28. mars, farið í verslun Elko í Lindum, Skógarlind 2, Kópavogi, og stolið þar Samsung ferðahátalara að verðmæti kr. 29.995, sett í poka og farið með hann út úr versluninni án þess að greiða fyrir vöruna. Mál nr. 007-2017-20726.

Telst þetta varða við 1. mgr. 244. gr. almennra hegningarlaga, nr. 19/1940.

10. Þjófnað, með því að hafa, miðvikudaginn 29. mars, að Æsufelli 2, brotist inn í geymslu B-kk-ef S-kk-ef og L-kvk-ef B-kvk-ef B-kvk-ef með því að brjóta upp læsingu hurðar geymslunnar og stela þaðan, sveðju, 8 stk. glermunum, 2 ferðapúðum, ferðatösku, 3 ferðaböndum, topplyklasetti, slípirokk, ferðatöskuvigt, og hjólreiðahnakkur, heildarverðmæti á þeim hlutum sem verðmæti er vitað er samtals kr. 112.800.

Mál nr. 007-2017-15594.

Telst þetta varða við 1. mgr. 244. gr. almennra hegningarlaga, nr. 19/1940.

11. Hylmingu, með því að hafa, sunnudaginn 2. apríl, haft í vörslum sínum Nike bakpoka, hálsmen, minniskubb, kvenmannsleðurjakka, kvenmannspeysu, HP Deskjet fartölvu, iPhone 4 farsíma og vegabréf, að óþekktu verðmæti, sem stolið var úr íbúð að Nýlendugötu 6, á tímabilinu frá 1. til 2. apríl, þrátt fyrir að ákærða hafi verið ljóst að um þýfi væri að ræða og þannig haldið mununum ólöglega fyrir eigandanum en munirnir fundust í fórum ákærða þegar hann var handtekinn þann 2. apríl. Mál nr. 007-2017-16708.

Telst þetta varða við 254. gr. almennra hegningarlaga, nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á framangreindum fíkniefnum, 4,93 g af amfetamíni, skv. 6. mgr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1990. Hann á að baki sakaferil, en frá árinu 2007 hefur hann tólf sinnum verið dæmdur fyrir brot gegn hegningarlögum og lögum um ávana- og fíkniefni. Hér er þess getið að hann var með dómi Héraðsdóms Suðurlands 27. september 2013, sem staðfestur var í Hæstarétti 30. janúar 2014 dæmdur í 10 mánaða fangelsi fyrir brot gegn valdstjórninni. Þá var hann með dómi héraðsdóms 6. nóvember 2011 dæmdur í 18 mánaða fangelsi fyrir brot gegn hegningarlögum. Hann var 17. desember 2015 dæmdur í 2ja mánaða fangelsi fyrir þjófnað. Loks var hann 11. janúar sl. dæmdur í 5 mánaða fangelsi fyrir hegningarlagabrot. Brot ákærða nú eru öll ítrekun við fyrri brot ákærða. Með hliðsjón af því og greiðlegri játningu ákærða er refsing hans ákveðin fangelsi í 18 mánuði. Til frádráttar kemur gæsluvarðhald er ákærði hefur sætt frá 3. apríl 2017.

Upptaka fer fram sem nánar greinir í dómsorði.

Ákærði greiði málsvarnarþóknun skipaðs verjanda síns, eins og í dómsorði greinir.

Af hálfu ákæruvaldsins flutti málið H-kk-nf R-kk-nf G-kk-nf fulltrúi.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, B-kk-nf K-kk-nf, sæti fangelsi í 18 mánuði. Til frádráttar refsingu kemur óslitið gæsluvarðhald ákærða frá 3. apríl 2017.

Upptæk skulu gerð til ríkissjóðs 4,93 g af amfetamíni sem lögregla haldlagði við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hæstaréttarlögmanns, 505.920 krónur.

S-kk-nf S-kk-nf.